EkBass/fiwiki-20250220-pages-articles huggingface dataset:
Tusshar Kapoor

Tusshar Kapoor (s. 20. marraskuuta 1976 Bombay, Maharashtra) on intialainen näyttelijä, joka työskentelee hindinkielisissä elokuvissa. Hän teki ensiesiintymisensä elokuvassa Mujhe Kucch Kehna Hai (2001) ja voitti parhaan miestulokkaan Filmfare Awards -palkinnon. == Perhe == Tusshar Kapoor on näyttelijä Jeetendran ja tuottaja Shobha Kapoorin poika. Hänen sisarensa on tuottaja Ekta Kapoor. Kapoor sai sijaissynnyttäjän avulla pojan kesäkuussa 2016. == Filmografia == Vuosi Elokuva Rooli Muuta 2001 Mujhe Kucch Kehna Hai Karan Parhaan miestulokkaan Filmfare Awards -palkinto 2002 Kyaa Dil Ne Kahaa Rahul Jeena Sirf Merre Liye Karan Malhotra 2003 Kucch To Hai Karan Yeh Dil Ravi 2004 Shart: The Challenge Jai Kapoor Gayab Vishnu Prasad Khakee Ashwin Gupte 2005 Insan Avinash Kyaa Kool Hai Hum Rahul 2006 Golmaal Lucky Parhaan koomisen roolin Filmfare Awards -ehdokkuus 2007 Good Boy, Bad Boy Rajan Malhotra Kya Love Story Hai Arjun Shootout at Lokhandwala Dilip Bhuwa Aggar Aryan Dhol Sameer ”Sam” Arya Om Shanti Om Itsenään Erikoisesiintyminen laulussa ”Deewangi Deewangi” 2008 One Two Three Laxmi Narayan C Kkompany Akshay Kumar Halla Bol Itsenään Erikoisesiintyminen Sunday Itsenään Erikoisesiintyminen laulussa ”Manzar” Golmaal Returns Lucky Parhaan miessivuosan Filmfare Awards -ehdokkuus 2009 Life Partner Bhavesh 2010 Golmaal 3 Lucky 2011 Shor in the City Tilak Love U…Mr. Kalakaar! Sahil Hum Tum Shabana Rishi Malhotra The Dirty Picture Ramakanth 2012 Chaar Din Ki Chandni Veer Vikram Singh Kyaa Super Kool Hai Hum Adi 2013 Shootout at Wadala Sheik Munir Bajatey Raho Sukhi 2016 Kyaa Kool Hain Hum 3 Kanhaiya Mastizaade Sunny Kele 2017 Poster Boys Itsenään Erikoisesiintyminen Golmaal Again Lucky 2018 Simmba Itsenään Erikoisesiintyminen laulussa ”Aankh Maarey” 2019 Booo Sabki Phategi Manav Verkkosarja 2020 Laxmii – Tuottaja 2022 Maarrich Rajiv Dixit Myös tuottaja 2024 Love Sex Aur Dhokha 2 Itsenään Cameoesiintyminen == Lähteet == == Aiheesta muualla == * Luokka:Intialaiset näyttelijät Luokka:Vuonna 1976 syntyneet Luokka:Elävät henkilöt
Touko Yrttimaa

Touko Nikolai Yrttimaa (s. 1947 Jalasjärvi) on suomalainen valokuvataiteilija ja graafinen suunnittelija. Hän toimi pitkään Yleisradion televisiouutisten kuvatoimittajana, grafiikan esimiehenä ja luovana tuottajana. Yrttimaa opiskeli Taideteollisessa korkeakoulussa ja valmistui graafikoksi 1976 ja valokuvaajaksi 1979. Valokuvataiteen lisensiaatti hänestä tuli 1999. Yrttimaa on opettanut Taideteollisessa korkeakoulussa, toiminut Valokuvagalleria Hippolyten ja Valokuvataiteen Seuran hallituksessa, Freelance-graafikot ry:n puheenjohtajana, Journalistiliiton valokuvaajatyöryhmän puheenjohtajana ja eettisen valiokunnan jäsenenä sekä Opetusministeriön kuvajournalismikoulutuksen kehittämistyöryhmässä. Hän on myös näytellyt pikkuosia muutamissa suomalaisissa elokuvissa. 1980-luvulla Yrttimaa kuvasi suomalaisen elokuvan filmitähtiä yhdessä Taneli Eskolan kanssa. Yrttimaa oli 1980–1990-lukujen vaihteessa yksi suomalaisen kuvamanipulaation ja kuvankäsittelyn edelläkävijöistä. Yhdessä Petteri Bülowin ja Juha Saaren kanssa hän piti toukokuussa 1990 Helsingin Laterna Magicassa näyttelyn M – kaupunki etsii manipuloijaa, joka sittemmin kiersi muuallakin Suomessa. Yleisradion Quantel Paintbox -tietokoneella tehdyillä kuvamontaaseillaan taiteilijat kommentoivat muun muassa kansallista ja kansainvälistä politiikkaa. Työryhmä palkittiin Vuoden Kiila -palkinnolla. Leskeksi vuonna 2018 jäänyt Yrttimaa seurustelee eläkkeelle jääneen tv-ankkuri Eva Polttilan kanssa. ==Kirjallisia teoksia== *Valokuvataide – arkitaide. (Toimite.) Helsinki: Valokuvataiteen seura 1983. *Monikameratyöskentelyn mahdollisuudet virtuaalilavastuksessa: pimeähuoneesta virtuaalitodellisuuteen. Lisensiaatintyö. Helsinki: Taideteollinen korkeakoulu 1998. *Syntymäpäiviä. Musta Taide 2007. ==Lähteet== ==Aiheesta muualla== * *Touko Yrttimaan verkkosivusto. Luokka:Suomalaiset valokuvaajat Luokka:Suomalaiset graafiset suunnittelijat Luokka:Vuonna 1947 syntyneet Luokka:Elävät henkilöt
Elias Tolvanen

Elias Tolvanen (s. 3. helmikuuta 1995 Valkeakoski) on suomalainen jalkapalloilija. Hänen pelipaikkansa on hyökkääjä ja hän on edustanut koko uransa ajan Valkeakosken Hakaa. Veikkausliiga-debyyttinsä Tolvanen pääsi pelaamaan Hakan riveissä 21. heinäkuuta 2012 ottelussa Helsingin Jalkapalloklubia vastaan. == Lähteet == Luokka:Suomalaiset jalkapalloilijat Luokka:Vuonna 1995 syntyneet Luokka:Elävät henkilöt
Petteri Jokihaara

Petteri Jokihaara (s. 4. heinäkuuta 1992 Kokkola) on suomalainen jalkapalloilija, joka edustaa Kakkosessa pelaavaa kokkolalaista Gamlakarleby Bollklubbia. Hän on pelipaikaltaan oikea laitalinkki tai laitapuolustaja. Jokihaaran kasvattajaseura on Gamlakarleby Bollklubb (GBK). Kaudeksi 2013 hän siirtyi Veikkausliigan IFK Mariehamniin. Jokihaara teki ensiesiintymisensä pääsarjatasolla 12. toukokuuta 2013 ottelussa Myllykosken Palloa vastaan. Jokihaara ei kuitenkaan pystynyt vakiinnuttamaan pelipaikkaansa joukkueessa, joten hän siirtyi Kakkosessa pelanneen Kokkolan Pallo-Veikkoihin riveihin kaudeksi 2014. Kahden KPVkauden jälkeen hän sirtyi kasvattajaseuransa Kakkosessa pelanneen GBK:n riveihin, jossa hän on pelannut kahdeksan kautta vuoteen 2024 asti. ==Lähteet== Luokka:Suomalaiset jalkapalloilijat Luokka:Vuonna 1992 syntyneet Luokka:Elävät henkilöt
Andros Townsend

Andros Darryl Townsend (s. 16. heinäkuuta 1991 Leytonstone) on englantilainen jalkapalloilija, pelipaikaltaan laitahyökkääjä. Hän edustaa Englannin Mestaruussarjassa pelaavaa Luton Townia. Townsend liittyi Tottenhamin junioriakatemiaan yhdeksänvuotiaana. Hän pelasi Tottenhamista lainalla yhdeksässä eri brittijoukkueessa. Tammikuussa 2016 hän siirtyi pysyvällä siirrolla Newcastle Unitediin 12 miljoonan punnan korvauksella. Kesällä 2016 Townsend siirtyi Crystal Palaceen. Hän pelasi Crystal Palacessa viiden kauden aikana 168 valioliigaottelua ja teki niissä 13 maalia, joista kuusi kaudella 2018–2019. Heinäkuussa 2021 Townsend teki kaksivuotisen sopimuksen Evertonin kanssa. https://www.evertonfc.com/news/2193729/townsend-joins-everton Hän pelasi kaudella 2021–2022 Valioliigassa 21 ottelua ja teki niissä kolme maalia. Kauden 2022–2023 hän oli keväällä 2022 FA Cupin puolivälierässä tulleen ristisidevamman takia sivussa ja pelasi kauden päätteeksi toukokuussa vain yhden ottelun Evertonin reservijoukkueessa. Townsend teki lokakuussa 2023 vuoden loppuun saakka ulottuvan sopimuksen Valioliigaan nousseen Luton Townin kanssa. Joulukuussa hän teki kauden yhdeksännessä ottelussaan 1–0-voittomaalin kotikentällä Newcastle Unitedia vastaan. Hän pelasi Lutonin putoamiseen päättyneellä kaudella 27 liigaottelua. == Maajoukkueura == Englannin maajoukkueen päävalmentaja Roy Hodgson valitsi Townsendin hieman yllättäen syyskuun 2013 MM-karsintaotteluihin Moldovaa ja Ukrainaa vastaan. Pelaamaan Townsend pääsi lokakuussa 2013 Montenegroa ja Puolaa vastaan ja hän teki maalin ensimmäisessä maaottelussaan. Toisen maaottelumaalinsa hän teki lokakuussa 2014 EM-karsintaottelussa San Marinoa vastaan ja kolmannen maaliskuussa 2015 ystävyysottelussa Italiaa vastaan. Viimeksi Townsend on pelannut maajoukkueessa marraskuussa 2016. == Lähteet == Luokka:Englantilaiset jalkapalloilijat Luokka:Vuonna 1991 syntyneet Luokka:Elävät henkilöt
Martti Salminen

Martti Salminen on muun muassa seuraavien henkilöiden nimi: * Martti Salminen, hiihtäjä * Martti Salminen (1901–1993), kokoomuslainen poliitikko, kansanedustaja 1956–1962 * Martti Salminen (1915–1970), koripalloilija * Martti ”Mara” Salminen (s. 1964), muusikko ja tuottaja
Samaki Walker

Samaki Ijuma Walker (s. 25. helmikuuta 1976 Columbus, Ohio) on yhdysvaltalainen aktiiviuransa lopettanut koripalloilija, pelipaikaltaan iso laitahyökkääjä. Dallas Mavericks varasi Walkerin NBA:han 9. vuorolla vuoden 1996 varaustilaisuudessa. Walker pelasi NBA:ssa vuosina 1996–2006 edustaen kuutta eri seuraa. Hän voitti Los Angeles Lakersissa NBA:n mestaruuden keväällä 2002.Basketball-Reference.com NBA:n jälkeen hän pelasi muun muassa Venäjällä, Kiinassa ja Syyriassa. == Lähteet == * Samaki Walker NBA & ABA Stats Basketball-Reference.com * Samaki Walker Stats College Basketball at Sports-Reference.com === Viitteet === Luokka:Yhdysvaltalaiset koripalloilijat Luokka:Vuonna 1976 syntyneet Luokka:Elävät henkilöt
Heikki Hannikainen

Heikki Juhani Hannikainen (31. joulukuuta 1915 Helsinki – 11. huhtikuuta 1989 Helsinki)Kuolleita (maksullinen artikkeli) Helsingin Sanomat 15.4.1989, HS Aikakone. Viitattu 16.5.2018. oli suomalainen diplomaatti, koulutukseltaan filosofian maisteri. Hän oli suurlähettiläänä Perussa, Venezuelassa ja Kolumbiassa vuosina 1963–1967, ulkovaltojen lähettiläiden esittelijänä 1968–1972 ja suurlähettilänä Madridissa 1972–1978. Hannikainen oli koulutukseltaan filosofian maisteri. Hän osallistui talvisotaan vänrikkinä ja tuli ulkoministeriön palvelukseen vuonna 1940. Hän sai vuonna 1968 diplomaattisen virka-arvon erikoislähettiläs ja täysivaltainen ministeri. Heikki Hannikaisen isä oli ulkoasiainhallinnossa palvellut jääkärivärväri Lauri Hannikainen, joka kuoli tapaturmaisesti osallistuessaan vuonna 1921 Petsamon rajankäyntiin. Hänen isoisänsä oli säveltäjä P. J. Hannikainen. Heikki Hannikaisen lapsia ovat diplomaatti Heikki Hannikainen ja säveltäjä- pianisti Ann-Elise Hannikainen. == Lähteet == Luokka:Suomen suurlähettiläät Luokka:Vuonna 1915 syntyneet Luokka:Vuonna 1989 kuolleet
Hannuksela (täsmennyssivu)

Hannuksela tarkoittaa seuraavia: *Hannuksela, kylä Ilmajoella *Anna-Kaisa Hannuksela (s. 1991), futsalpelaaja ja jalkapalloilija *Hannu Hannuksela (1893–1942), kenraalimajuri *Iisakki Hannuksela (1827–1889), maanviljelijä ja valtiopäivämies *Matti Hannuksela (s. 1938), lääkäri, professori *Salomon Hannelius, ent. Hannuksela (1722–1796), kirkkoherra *Vilho Hannuksela (1893–1975), päätoimittaja ja osuustoimintaliikkeen vaikuttaja. ==Katso myös== *Marko Yli-Hannuksela
Matti Hannuksela

Hannu Matti Jaakko Hannuksela (s. 1938) on suomalainen lääkäri ja professori. Hän oli Oulun yliopiston ihotautiopin professori vuodesta 1976. Hän tutki ihotauteja, kollageenitauteja ja allergiaa.Facta2001, WSOY 1982, 5. osa, palsta 501 Hän on Allergiatietokeskuksen johtaja. == Lähteet == Luokka:Suomalaiset lääkärit Luokka:Oulun yliopiston professorit Luokka:Vuonna 1938 syntyneet Luokka:Elävät henkilöt Luokka:Suomalaiset professorit
Nokiankivi

pienoiskuva|Kaiverruksia Nokiankiven pinnassa. Nokiankivi on Nokian kartanon puistossa sijaitsevan kartanokappelin raunioiden yhteydessä oleva keskiaikainen hautakivi. Ei tiedetä, koska ja kenelle hautakivi on alun perin tehty, mutta kappeli itse ajoittuu 1500-luvun alkupuolelle. Pystyssä oleva osittain lohjenneen hautakiven leveys on 70 cm, paksuus 7 cm ja korkeus 140 cm. Nokiankiveen on tehty tunnistamattomia hakkauskuvioita.Museoviraston kulttuuriympäristörekisteriportaali Viitattu 28.8.2013. Nokian kivi on aikoinaan maannut maassa yhdessä toisen kivilaa'an kanssa, jossa ei ollut jäljellä kuvioita. Apteekkari Daniel Skogmanin mukaan Nokian kiven alta kaivettiin "muutamia vuosia takaperin" (tieto vuodelta 1864), jolloin löytyi tiilestä muurattu, löydötön hauta. Skogman viittaa Carl Axel Gottlundin artikkelisarjan osaan, jossa haudasta kerrotaan löytyneen esineitä, kuten kultaisen medaljongin ja ristejä, ja kaivuuvuoden olleen noin 1827. Puutarhan kaivaukset olisivat tapahtuneet everstiluutnantti Berndt Fredrik Blåfieldin aikana, joka omisti kartanon vuosina 1807-33. Pastori Wilhelm Carlsson kertoo kivestä tarkemmin 1869 pitäjänkertomuksessaan mainiten kiven alta löydetyn ristin olevan edelleen Blåfieldin leskellä Turussa. Carlsson kertoo kansanperinteen yhdistävän kiven Matti Kurjen haudaksi. == Lähteet == == Aiheesta muualla == * Ulla Moilanen : Nokian kartanon kappelin pystykivi: hautakivi vai jotain muuta?, Kalmistopiiri 28.1.2017 Luokka:Nokia (kaupunki) Luokka:Suomen muinaisjäännökset Luokka:Selvittämättömät tekstit ja symbolit Luokka:Pirkanmaan historia
Jalkapallon II divisioonan kausi 1990

Jalkapallon II divisioonan kausi 1990 oli Suomen jalkapallon kolmanneksi korkeimman sarjatason kausi. Kausi pelattiin kolmessa 12 joukkueen lohkossa kaksinkertaisena sarjana. Lohkovoittajat nousivat suoraan I divisioonaan. Kolme viimeistä joukkuetta putosivat suoraan III divisioonaan. ==Itälohko== ==Länsilohko== ==Pohjoislohko== ==Lähteet== Luokka:Vuoden 1990 jalkapallo Luokka:Kakkosen kaudet
League of Ireland

League Of Ireland on Irlannin jalkapallon pääsarja. Se on perustettu vuonna 1921. Vuonna 2012 mestaruuden voitti Sligo Rovers. Menestynein seura sarjassa on ollut Shamrock Rovers 17 mestaruudellaan. Luokka:Irlannin jalkapallosarjat
Aurelius Ambrosius

Aurelius Ambrosius on tarumainen hahmo, joka esiintyy Geoffrey Monmouthilaisen teoksessa Historia Regum Britanniae. Geoffreyn mukaan Aurelius Ambrosius on kuningas Konstantinuksen poika, Uther Pendragonin veli ja kuningas Arthurin setä. Aurelius kasvoi veljensä kanssa Bretagnessa, jonne he olivat paenneet vallananastaja Vortigernia. Vartuttuaan miehiksi veljekset palasivat Englantiin ja syöksivät Vortigernin vallasta. Aureliuksesta tulee tämän jälkeen kuningas. Hän kukistaa saksien päällikön Hengistin ja pystyttää Merlinin avulla Stonehengen muistoksi Hengistin surmaamille 460 ylimykselle. Pian tämän jälkeen Vortigernin poika myrkyttää Aureliuksen ja Uther seuraa veljeään valtaistuimella. Historioitsija Gildas mainitsee teoksessaan His De excidio et conquestu Britanniae sotapäällikkö Ambrosius Aurelianuksen, ja Gildaksen kirja on ollut Geoffreyn innoittaja. Aurelius Ambrosiuksen mahdollisesta kuninkuudesta ei ole kuitenkaan mitään muita lähteitä kuin Geoffreyn lyhyt kuvaus Historia Regum Britanniae -teoksessa. == Lähteet == Luokka:Tarut kuningas Arthurista
Teleskooppikalat

Teleskooppikalat (Giganturidae) on auloppikaloihin kuuluva heimo. Heimon lajeja tavataan syvistä vesistä lämpimistä ja lauhkeista valtameristä. ==Lajit ja anatomia== Teleskooppikalojen heimoon kuuluu 1 suku ja 2 lajia. Lajit ovat teleskooppikala (Gigantura chuni) ja intianteleskooppikala (G. indica). Ne ovat pienehköjä ruumiinrakenteeltaan pitkulaisia kaloja, jotka saavuttavat korkeintaan 18-23 cm:n pituuden. Tyypillisiä teleskooppikalalajien piirteitä ovat teleskooppimaiset kookkaat ja eteenpäin suuntautuneet silmät, hyvin suuri silmien taakse ulottuva suu, kookkaat hampaat, ruumiin takaosassa sijaitseva selkäevä, kookkaat korkealla ruumiissa sijaitsevat horisontaalisesti suuntautuneet rintaevät ja voimakkaasti haarautunut pyrstöevä, jonka alimmat ruodot ovat pidentyneet. Teleskooppikalojen poikasilla on rasvaevä ja vatsaevät, jotka puuttuvat aikuisilta kaloilta. Heimon lajeilla ei ole uimarakkoa. Väriltään teleskooppikalat ovat hopeanharmaita. Teleskooppikalat ovat hermafrodiitteja. ==Levinneisyys ja elintavat== Teleskooppikalalajeja tavataan Atlantista, Intian valtamerestä ja Tyynestämerestä. Ne elävät tyypillisesti noin 700-3 000 metrin syvyydessä. Heimon kalojen ravintoa ovat kalat ja ne pystyvät saalistamaan myös itseään kookkaampia kaloja. ==Lähteet== Luokka:Auloppikalat
Ambrosius Aurelianus

Ambrosius Aurelianus oli 400-luvulla Britanniassa elänyt sotapäällikkö. Historioitsija Gildas mainitsee Aurelianuksen Britannian historiaa käsittelevässä teoksessaan De excidio et conquestu Britanniae. Gildaksen mukaan Ambrosius Aurelianus oli roomalainen, millä on ehkä haluttu korostaa Rooman valtakunnan myönteistä vaikutusta Britanniassa. Saksit surmasivat Aurelianuksen vanhemmat. Kun saksit olivat vetäytyneet, Aurelianus järjesti vastahyökkäyksen noin vuonna 460. Tästä alkoi sota, joka huipentui Mons Badonicuksen taisteluun. Gildaksen mukaan Ambrosius Aurelianus oli ainoastaan paikallinen sotapäällikkö, mutta Geoffrey Monmouthilaisen teoksessa Historia Regum Britanniae esiintyy tarumainen henkilö nimeltään Aurelius Ambrosius, joka on kuningas. Geoffrey lienee saanut innoituksen hahmoon Gildaksen historiateoksesta. == Lähteet == Luokka:Englannin historia Luokka:Tarut kuningas Arthurista Luokka:Brittiläiset sotilaat Luokka:Syntymävuosi tuntematon Luokka:Kuolinvuosi tuntematon
Lempäälän Toivot

Lempäälän Toivot eli LeTo on 2002 perustettu Lempäälässä toimiva urheiluseura. Seuran lajeina vuonna 2013 ovat jääkiekko, katukiekko ja salibandy. LeTolla on aikaisempina vuosina olleet joukkueet myös jalkapallossa sekä kaukalopallossa ja merkittävimpänä joukkue lacrossen SM-sarjassa. Parhaimmillaan LeTo Lacrosse on sijoittunut SM-sarjassa sijalle viisi vuonna 2008. Jäsenmäärä LeTossa vuonna 2007 oli 110, kun joukkueita oli jokaisessa seuran lajissa. 2013 urheilevia jäseniä Lempäälän Toivoissa on noin kuusikymmentä. == Lempäälän Toivot ry == Lempäälän Toivot perustettiin vuonna 2002 harrastejääkiekkoseuraksi ja vuonna 2007 perustettiin Lempäälän Toivot ryYhdistysrekisteri, PRH. Vuonna 2014 Lempäälän Toivot Ry:n hallituksen puheenjohtajana toimii Mikko Viitanen. Lempäälän Toivot ry kuuluu Suomen Jääkiekkoliittoon ja Suomen Salibandyliittoon. == Urheilulajit == === Lacrosse === LeTo Lacrosse pelasi viiden vuoden ajan SM-sarjassa 2007-2012, parhaimmillaan sijoittuen sijalle viisi vuonna 2008. Vuonna 2008 LeTon Kimmo Käpynen oli mukana Suomen nuorten u-19 maajoukkueessa lacrossen MM- kilpailuissa Kanadassa. LeTo Lacrosse on koko Pirkanmaan ainoa virallinen lacrosseseura. Vuonna 2013 lacrossea ei pelata sarjassa. Lacrosseseura on kuitenkin edelleen virallisesti olemassa ja sen toiminta on tarkoitus aloittaa uudelleen. === Katukiekko === Katukiekossa LeTo on osallistunut vuosittain Tampereelle pidettävään SM-karsintaturnaukseen vuoden 2004 ensimmäisestä turnauksesta lähtien. Parhaimmillaan LeTo on selvinnyt vuonna 2008 kolmenkymmenen joukkueen karsintaturnauksessa puolivälieriin asti sijoittuen sijoille 5-8. http://www.streethockey.fi/index.php?mact=BMStatistics,cntnt01,showstats,0&cntnt01tournament;_id=35&cntnt01returnid;=36 === Salibandy === Vuonna 2014 LeTon salibandyjoukkue pelaa miesten Sisä-Suomen 4. divisioonassa, noustuaan 5.divisioonasta kauden 2013-2014 päätteeksi Korkeimmillaan joukkue on pelannut miesten 2. divisioonassa vuosina 2002-2005 sijoittuen parhaimmillaan sijalle kuusi vuonna 2004. Joukkue pelasi tällöin nimellä Lempäälän Kisa SB (LeKi SB). Lempäälän Kisa SB siirtyi vuonna 2010 pelaajineen LeTon alle. === Jalkapallo === LeTon jalkapallojoukkue pelasi alasarjoissa vuosina 2009-2012. Kaudella 2009 joukkue pelasi Tampereen piirin 6. divisioonassa. Seuraavana vuonna kaudella 2010 joukkue sijoittui 6. divisioonassa sijalle 2. Seuraaville kausille LeTo teki yhteistyösopimuksen Sääksjärven Loiskeen kanssa pelaten kauden 2011 farmijoukkueena ja kauden 2012 Loiskeen kakkosjoukkueena nimellä LoiskeToivot. LeTo osallistui kolme kertaa myös Jalkapallon Suomen Cupiin vuosina 2009, 2010 ja 2012 (LoiskeToivoina). Parhaiten joukkue pärjäsi vuonna 2009 sen selvittyä Suomen Cupin kolmannelle kierrokselle. == Lähteet == * == Aiheesta muualla == * * * Luokka:Suomalaiset jääkiekkoseurat Luokka:Suomalaiset salibandyseurat Luokka:Lempäälän urheilu Luokka:Vuonna 2002 perustetut urheiluseurat
Karhuvuori

Karhuvuori voi tarkoittaa seuraavia: *Karhuvuori, Kotkan kaupunginosa *Karhuvuori, Lappeenrannan kaupunginosa *Karhuvuori, Seinäjoen kaupunginosa.
Tvååker

Tvååker on taajama Varbergin kunnassa Hallandin läänissä Ruotsissa. Se on myös Tvååkerin pitäjän kirkonkylä, joka sijaitsee moottoritien E6/E20 varrella, noin 15 kilometrin päässä Varbergin keskustaajamasta kaakkoon. ==Toponymia== Kansanetymologian mukaan paikannimi olisi peräisin siitä, että kylässä olisi ollut "kaksi niittyä" (), yksi kirkon kummallakin puolen. Ruotsalainen paikannimisanakirja Svenskt Ortnamnslexikon vuodelta 2003 sen sijaan antaa nimelle toisen selityksen: Ensimmäinen tunnettu maininta kylän nimestä on vuodelta 1198 muodossa Toaker; nimen alkuosa to on paikallinen murresana, joka tarkoittaa pellavaa. Näin nimen merkitys saattaa olla myös "Pellavaniitty". ==Julkinen liikenne== Tvååkerin kautta ajavat Varbergin ja Falkenbergin väliä liikennöivät bussilinjat 652 ja 653. ==Koulutus== Tvååkerissa on Bosgårdsskolanin peruskoulun ja Munkagårdsgymnasietin lukiokoulun lisäksi kirjasto ja urheiluhalli. ==Urheilu== Jalkapallossa Tvååkeria edustaa kilpasarjoissa vuonna 1920 perustettu Tvååkers IF sekä miesten että naisten joukkueilla, lentopallossa vuonna 1975 perustettu Tandem Volley-75 ja salibandyssa vuonna 1986 perustettu Tvååkers IBK, joka on parhaimmillaan pelannut 1990-luvulla ensimmäisessä divisioonassa. ==Tunnettuja tvååkerilaisia== * Sven Nylander (s. 1962), aitajuoksija ==Väestönkehitys== ==Katso myös== *Tvååkerin pitäjä ==Lähteet== ==Kirjallisuutta== * Tvåkkersgårdar, Larsson, Ivar. 1979 ::Innehåller för genomgång över de som brukar gårdar i Tvååker från 1600-talet och framåt ==Aiheesta muualla== *Tvååker.Nu-yhdistyksen sivusto *Tvååkerin kirkko Ruotsin kirkon sivustolla *Munkagårdsgymnasiet Hallandin maakäräjien sivustolla Luokka:Varbergin kunta Luokka:Ruotsin taajamat Luokka:Ruotsin entiset kunnat
Vertaiskauppa

Vertaiskauppa (tai C2C, engl. consumer-to-consumer) on kuluttajien välillä tapahtuvaa kaupankäyntiä,https://publications.theseus.fi/bitstream/handle/10024/14882/Viilomaa_Paivi.pdf?sequence josta valtaosa tapahtuu verkkopalveluiden, kuluttajille suunnattujen ilmoittelulehtien sekä kirpputorien välityksellä. Termiä vertaiskauppa on alettu käyttää kattokäsitteenähttp://areena.yle.fi/radio/1896845 erilaisille palveluille ja kaupankäynnin tavoille, joille yhteistä on se, ettei kumpikaan osapuoli ole yritys tai muunlainen yhteisö vaan yksittäinen kuluttaja. Perinteisen tavaroita koskevan vertaiskaupan lisäksi verkossa on kokeiltu myös palveluiden tarjoamista ja jopa majoitusta koskevia vertaiskauppakonsepteja. == Suhde vähittäiskauppaan == Vertaiskauppa ei perinteisesti ole ollut verotuksen piirissä, johtuen sen verraten pienestä volyymista esimerkiksi vähittäiskauppaan suhteutettuna. Vertaiskauppatoimija Huuto.netin vuonna 2013 ilmoittamien kasvulukujen perusteella vertaiskauppa näyttäisi kuitenkin olevan lisääntymään päin.http://www.taloussanomat.fi/kauppa/2013/08/28/kauppa-sakkaa- mutta-kirpputorit-kasvavat-rajusti/201311967/12?rss=4 Suomen suurin vertaiskauppatoimija on Tori.fi 2,4 miljoonalla kuukausittaisella eri kävijällään. Kasvun ennustamisen sijaan vertaiskaupan todellisen koon perusteellinen arviointi kuitenkin vaatisi useiden eri kauppa-alustojen lukujen sisällyttämistä laskelmiin. Joillakin talousalueilla vertaiskaupan osuus saattaa olla hyvinkin merkittävä. Esimerkiksi Kiinassa arvioitiin vuonna 2011, että kuluttajien välinen kaupankäynti muodosti noin 80 prosenttia kaikesta verkossa tapahtuvasta kaupankäynnistähttp://www.bain.com/publications/articles/china-ecommerce.aspx. == Tuotteet == Vertaiskaupassa vaihdetaan eniten sellaisia tuotteita, joita kuluttajat käyttävät itse vain jonkin aikaa, mutta joiden käyttöhyöty ei ole huomattavasti laskenut ostajan näkökulmasta. Tällaisia tuotekategorioita ovat muun muassa lastenvaatteet sekä autot. Lisäksi vertaiskaupassa käydään paljon kauppaa keräilyesineillä. Sanoma News on maaliskuussa 2013 rekisteröinyt käyttöönsä verkko-osoitteet vertaiskauppa.fi ja vertaisverkkokauppa.fi. Sanoma News omisti Huuto.netin, kunnes myi sen ePrice Oy:lle vuonna 2019. == Lähteet == Luokka:Kauppa
Rakkosammal

Rakkosammal (Nowellia curvifolia) on maksasammallaji, joka on saanut nimensä rakkomaisista lehdistään. == Ulkonäkö ja koko == Rakkosammal on pienikokoinen sammal, joka voi esiintyä vaaleanvihreänä tai punaruskeana. Sen kylkilehdet ovat kaksiliuskaiset, koverat ja muistuttavat säkkejä, kun taas vatsalehtiä ei ole. Tämä sammal muodostaa nauhamaista kasvustoa. Rakkosammal on lyhyt, noin 1-2 senttimetriä pitkä ja kapea, alle 1 millimetrin levyinen. Se kasvaa maahan levittäytyvinä, mattomaisina kasvustoina. Rakkosammalta löytyy vanhoista havumetsistä, korvista, lammen rannoilta ja suon reunoilta kasvamassa lahoavilla puilla. Vain harvat rakkosammallajit voidaan tunnistaa etäältä, mutta rakkosammal saattaa usein saada kokonaiset puunrungot punertaviksi ja se on silloin erittäin helposti tunnistettavissa. Tarkempi tutkimus paljastaa, että jokainen lehti on syvästi kovera. Yksittäiset verso-osat, jotka ovat 0,5–1 mm leveitä, voivat olla tummanpunaisia tai sekoitus punaista ja vihreää; osa versoista syvässä varjossa voi olla kokonaan ilman punaisia värejä. Lehdet ovat usein alle 1 mm leveitä ja pitkiä. Itiöpesäkkeet ovat todennäköisesti yleisiä, mutta niitä on vaikea havaita. Nimensä rakkosammal on saanut lehtiensä syvistä koveroista, jotka muistuttavat säkkejä ja voivat kerätä vettä. == Levinneisyys == Suomessa rakkosammalta esiintyy maan etelä- ja keskiosassa Keski-Suomen ja Pohjois-Karjalan korkeudelle. Laji kasvaa yleisimmin vanhoissa metsissä tuoreilla ja lehtomaisilla kankailla sekä toissijaisesti myös korpien, rämesoiden ja muiden kangasmetsien vanhoissa metsissä. Rakkosammal elää lahopuulla ja on Suomessa taantunut vanhojen metsien ja lahopuun vähenemisen vuoksi. == Nykytila == Rakkosammal on vaarassa lahopuun vähenemisestä metsissä sekä metsien ojituksista ja hakkuista, jotka kuivattavat metsien ilmastoa. Suurin osa tiedossa olevista rakkosammalen kasvupaikoista sijaitsee suojelualueilla. == Lähteet == Luokka:Maksasammalet (luokka)
Hansson

Hansson on tai on ollut muun muassa seuraavien henkilöiden sukunimi: * Anders Hansson (1992–2020), ruotsalainen kilpakävelijä * Anna Haag o.s. Hansson (s. 1986), ruotsalainen maastohiihtäjä * Ardo Hansson (s. 1958), virolainen taloustieteilijä, Viron keskuspankin pääjohtaja * Bo Hansson (1943–2010), ruotsalainen säveltäjä * Gunnar D. Hansson (s. 1945), ruotsalainen runoilija, esseisti, kirjallisuustieteilijä ja kielenkääntäjä * Hans Hansson (myös Hannu Hannunpoika, k. 1667), suomalainen maanmittari, kartografi ja pormestari * Hans Hansson till Monikkala (k. 1606), suomalainen upseeri, Suomen käskynhaltija * Holger Hansson (1927–2014), ruotsalainen jalkapalloilija ja valmentaja * Jenny Grip, o.s. Hansson (s. 1980), ruotsalainen maastohiihtäjä * Karl-Johan Hansson (1939–2022), suomalainen teologi ja musiikkitieteilijä * Martin Hansson (s. 1971), ruotsalainen jalkapalloerotuomari * Mats Hansson (s. 1983), ruotsalainen jääkiekkoja * Maud Hansson (1937–2020), ruotsalainen näyttelijä * Niklas Hansson (s. 1995), ruotsalainen jääkiekkoilija * Olof Birger Hansson (1919–1995), suomalainen saneerauksiin perehtynyt arkkitehti * Ola Hansson (1860–1925), ruotsalainen kirjailija * Olav Hansson (s. 1957), norjalainen mäkihyppääjä. * Olle Hansson (1904–1991), ruotsalainen maastohiihtäjä * Per Albin Hansson (1885–1946), ruotsalainen poliitikko * Petter Hansson (s. 1976), ruotsalainen jalkapalloilija * Pär Hansson (s. 1986), ruotsalainen jalkapalloilija * Pär Hansson (1702–1758), ruotsalainen poliitikko * Pär Hansson (s. 1970), ruotsalainen runoilija * Rasmus Hansson (s. 1954), norjalainen poliitikko * Roger Hansson (s. 1967), ruotsalainen jääkiekkoilija * Sandra Hansson (s. 1980), ruotsalainen maastohiihtäjä * Sven Hansson (1912–1971), ruotsalainen hiihtäjä * Ulrika Hansson (s. 1970), ruotsalainen näyttelijä * Urpo Hansson (1900–1978), suomalainen näyttelijä. ==Entisenä nimenä== * Kauko Haahtela (vuoteen 1926 Hansson, 1906–1969), suomalainen opettaja ja opetushallinnon virkamies * Sampo Haahtela (vuoteen 1926 Hansson, 1908–1993), suomalainen kirjailija ja opettaja ==Katso myös== * Hahnsson * Haahtela * Haahti
Operaatio Hurrikaani (ydinkoe)

Operaatio Hurrikaani () oli ensimmäinen Britannian tekemä ydinkoe. Se tapahtui Länsi-Australian Monte Bellon saarilla, Tremouillen saarella 3. lokakuuta 1952. Aluetta suhteellisen lähellä sijaitsee Dampierin satama. Kokeen tyyppi oli muista edellisistä suuresti poikkeava. Siinä plutonium-pohjainen ydinlataus räjäytettiin laivaston aluksen sisällä. Kohteena oli fregatti HMS Plym. Tämän atomipommin kehitysprojektin pääsuunnittelija oli William G. Penney. Useat brittiläiset tiedemiehet olivat osallistuneet Yhdysvaltain Manhattan-projektiin. Vaikka oli kulunut jo seitsemän vuotta maailman ensimmäisestä, Yhdysvaltojen tekemästä ydinkoeräjäytyksestä, ja Neuvostoliiton vastaavastakin kolme vuotta, tämä ydinräjähde ei ollut niitä kehittyneempi. Hurricane oli hyvin pitkälle Fat Mania vastaava. Koelatauksen toivottiin olevan 30 kilotonnin luokkaa, mutta se jäi suunnilleen Trinityä vastaavaksi, eli alle 25 kT. Englantilaiset saivat oman uraanimateriaalinsa Kanadasta ja myöhemmin Australiasta. Sen he jalostivat plutoniumiksi grafiitti- hidasteisessa, Calder Hallissa eli Windscalen ydinvoimalasta tulleista sivutuotteista eli ydinvoiman tuottamisen tuloksista; jalostuneesta hajoamisprosessin jäännöksestä. Ydintutkimuskeskuksina toimivat Harwell ja Aldermaston, sekä Kanadan kanssa yhteistyössä White Chalkin tutkimuslaitos. Thomas ja Witts esittivät omassa teoksessaan, että briteiltä salattiin tietoja: siitäkin huolimatta, että heidän omia tutkijoitaan oli mukana Manhattan-projektissa. Erityisesti johtaja, kenraali Groves vastusti luottamuksellisten tietojen antamista briteille peläten tietovuotoja Neuvostoliitolle. Osaksi näistä syistä johtuen, brittien edustajia (eversti Cheshire ja tutkija Penney) ei päästetty ensimmäiselle, niin kutsutulle atomilennolle (Erikoispommihyökkäys #13) eli Hiroshimaan kohdentuvaan hyökkäykseen.Thomas, G. & Witts, M.M., 1976/1981: s.297. Myöhemmin britit kirivät kiinni muita, niin kutsuttuja ydinmahtivaltioita, varsin nopeassa tahdissa. Britannia teki oman Yellow Sun -tyyppiseen vetypommin kehittelyyn liittyvän koesarjansa, eli Operaatio Grapplen: myös niinkin varhain kuin jo 1950-luvulla. Operaatio Mosaiikki (engl. Mosaic) toteutettiin vuonna 1956 samalla (Montebellon saarten) alueella.https://www.bntva.com/the-beginning-of- operation-mosaic-why-did-the-british-return-to-the-montebello-islands Viitattu 25.12.2021. ==Lähteet== ==Aiheesta muualla== *http://www.youtube.com/watch?v=3n9XnoexPXI (lataaja: Australian Kansallisarkisto, kesto 9 min.) *http://archive.org/details/BritishNuclearTestOperationHurricaneDeclassifiedReportsToWinston *http://www.nationalarchives.gov.uk/films/1951to1964/filmpage_oper_hurr.htm Luokka:Yhdistyneen kuningaskunnan ydinkokeet Luokka:Länsi-Australia Luokka:1952
Rugbyn maailmanmestaruuskilpailut 1995

Vuoden 1995 rubgyn maailmanmestaruuskilpailut järjestettiin Etelä-Afrikassa 25. toukokuuta – 24. kesäkuuta 1995. Turnauksen voittajaksi ylsi lopulta isäntämaan joukkue, joka voitti jatkoajalle venyneessä loppuottelussa ennakkosuosikki Uuden-Seelannin. Turnauksen loppuottelu pelattiin Ellis Park Stadiumilla Johannesburgissa. Turnauksesta tuli lopulta myös yhteiskunnallisesti tärkeä tapahtuma, joka yhdisti aiemmin apartheidin repimää Etelä-Afrikkaa. Maan presidentti Nelson Mandela ilmaisi julkisesti tukensa maajoukkueelle useaan otteeseen ennen kilpailuja, vaikka suuri osa maan tummaihoisesta väestöstä piti "Springboksia" eräänlaisena rotusorron jäänteenä ja valkoisen väestön joukkueena. Clint Eastwoodin ohjaama elokuva ”Invictus – voittamaton” kertoo tapahtumista turnauksen ympärillä. Presidentti Mandelaa esittää elokuvassa Morgan Freeman ja Etelä-Afrikan kapteeni François Pienaaria näyttelee Matt Damon. Luokka:Rugbyn maailmanmestaruuskilpailut Luokka:Vuoden 1995 urheilu Maailmanmestaruuskilpailut 1995
Alpay Özalan

Alpay Özalan (s. 29. toukokuuta 1973 Izmir Turkki) on pelaajauransa jo lopettanut turkkilainen jalkapalloilija ja nykyinen valmentaja. Pelipaikaltaan Özalan oli keskuspuolustaja. == Seurajoukkueura == Pelaajauransa aikana Özalan edusti Altay SK:ta (23 ottelua, 1 maali), Beşiktaş JK:ta (148 ottelua, 9 maalia), Fenerbahçea (29 ottelua, 3 maalia), Aston Villaa (57 ottelua, 1 maali), Incheon United FC:tä (8 ottelua), Urawa Red Diamondsia (13 ottelua) ja 1. FC Kölniä (48 ottelua, 1 maali). == Maajoukkueura == Turkin jalkapallomaajoukkueessa Özalan pelasi vuosina 1995–2005 kaikkiaan 90 ottelua ja teki niissä neljä maalia. Hän oli mukana Turkin joukkueessa myös vuoden 2002 MM-kisoissa sekä vuoden 1996 ja vuoden 2000 EM-kisoissa. 2002 MM-kisoissa hänet myös valittiin mukaan turnauksen tähdistöjoukkueeseen. == Valmennusura == Pelaajauransa jälkeen hän on keskittynyt valmentamiseen ja kuuluu Siirtspor SK:n valmennusryhmään. == Lähteet == Luokka:Turkkilaiset jalkapalloilijat Luokka:Turkkilaiset jalkapallovalmentajat Luokka:Vuonna 1973 syntyneet Luokka:Elävät henkilöt
Hartmann von Aue

Hartmann von Aue, myös Owe, (n. 1160 – n. 1210) oli keskiyläsaksalainen minnelaulaja ja eepikko. Hänen runokertomuksensa Erec (noin 1185) ja Iwein (noin 1202) ovat osa kuningas Arthurin tarupiiriä, ja ne perustuvat ranskalaisen Chrétien de Troyesin kertomuksiin. Der arme Heinrich on vuodelta 1195.Facta 2001, WSOY 1982, 5. osa, palsta 542 Ensimmäisen eeppisen runoelmansa Erec Hartmann von Aue kirjoitti pian vuoden 1190 jälkeen. Seuraava oletetaan olevan ranskalaisen esikuvan mukainen legenda Gregorius, Hänen tunnetuimmat teoksensa ovat Der arme Heinrich, joka perustuu saksalaiseen kansansatuun. Tarinassa kuolemansairas ritari pelastuu, kun neito uhrautuu hänen puolestaan, sekä Iwein oder der Ritter mit dem Löwen (ennen vuotta 1203), joka Erecin tavoin kuuluu Artur-kuninkaan tarustoon. Hartmann von Aue on niin sanotun hovieepoksen parhaita edustajia. Hänen kertojanlaatunsa on miellyttävä, kieli on sujuva, ja hänen tyylistään tuli seuraavan taide- eepoksen esikuva. Hartmann von Auen laulurunot eivät ole saaneet samanlaista arvostusta. Kriittisen laitoksen Hartmann von Auen teoksista on toimittanut Fedor Bech, ja se julkaistiin 1866–1869.Hartmann von Aue, Tietosanakirja osa 3, palsta 151, Tietosanakirja Osakeyhtiö 1911 Chrétien de Troyes'n teosten mukaelmissa Erecissä ja Iweinissä aiheena ovat ritarin velvollisuuksien ristiriidat. Hartmann von Aue on Gottfried von Strassburgin ja Wolfram von Eschenbachim rinnalla kolmas merkittävä Saksan keskiajan eeppinen runoilija. Uuno Kailaan suomentamia näytteitä Hartmann von Auen tuotannosta sisältyy antologiaan Saksan kirjallisuuden kultainen kirja, WSOY 1930.Harmann von Aue, Lahden kaupunginkirjaston runotietokanta, päivitetty 19.3.2021, viitattu 13.4.2021 * Gregorius eli hyvä syntinen: katkelma II laulusta: Gregorius joutuu luostariin * Gregorius eli hyvä syntinen: katkelma IV laulusta:Gregorius haluaa lähteä maailmalle * Gregorius eli hyvä syntinen: katkelma VII laulusta: Gregorius erakkona == Lähteet == ==Aiheesta muualla== * Hartmann von Auen teoksia Projekt Gutenberg Luokka:Minnelaulajat Luokka:Saksalaiset runoilijat Luokka:1100-luvulla syntyneet Luokka:1200-luvulla kuolleet
Pilatus-Bahnen

Pilatus-Bahnen on sveitsiläinen matkailuyhtiö, joka toimii Pilatusvuorella, Luzernin lähellä Keski-Sveitsissä. Yhtiön kotipaikka on Alpnach, Obwaldenin kantonissa. == Historiaa == Pilatus-Bahnen aloitti toimintansa rautatieyhtiönä 1880-luvulla. == Toiminta == Pilatus-Bahnen harjoittaa Pilatusvuoreen liittyvää matkailutoimintaa laaja-alaisesti. Yhtiö omistaa Pilatusbahn- rautatien Alpnachstadista sekä köysiradan Kriensistä Pilatus Kulmille. Vuorella on yhtiön kaksi hotellia sekä ravintoloita. Alempana rinteessä on lisäksi muita matkailupalveluja. == Lähteet == * Luokka:Sveitsiläiset rautatieyhtiöt Luokka:Luzernin kantoni Luokka:Obwalden
Derek Ringer

Derek Ringer (s. 11. lokakuuta 1956 Skotlanti) on brittiläinen entinen ralliautoilun kartanlukija. Aktiiviurallaan Ringer tunnettiin parhaiten maanmiehensä Colin McRaen kartanlukijana. McRaen kanssa hän voitti myös maailmanmestaruuden kaudella 1995, parin ajaessa Subarulla. Seuraavan kauden päätteeksi parin tiet kuitenkin erosivat, ja McRaen vierelle istui walesilainen Nicky Grist. Ringer palasi McRaen pariksi kaudelle 2003, mutta kaksikon yhteistyö jäi tuolloin vain yhteen kauteen. McRae menehtyi helikopterionnettomuudessa kotiseudullaan syyskuussa 2007, vain 39-vuotiaana. == Lähteet == Luokka:Brittiläiset kartanlukijat Luokka:Rallin maailmanmestarit Luokka:Vuonna 1956 syntyneet Luokka:Elävät henkilöt
Olavi Harva

Olavi Johannes Harva, vuoteen 1935 Holmberg (8. lokakuuta 1915 – 18. joulukuuta 1999) oli suomalainen kemisti. Harva oli Teknillisen korkeakoulun orgaanisen kemian professori 1960–1969 ja teknisen kemian professori 19690–1976.Facta2001, WSOY 1982, 5. osa, palsta 545 Ennen korkeakoulu-uraansa hän toimi 1944–1956 Unilever-yhtymän palveluksessa ja Neste oy:n pääkemistinä 1956–1959. Hän tutki saippuateollisuuden ja öljynjalostuksen prosesseja. == Lähteet == Luokka:Suomalaiset kemistit Luokka:Vuonna 1915 syntyneet Luokka:Vuonna 1999 kuolleet Luokka:Teknillisen korkeakoulun professorit Luokka:Suomalaiset professorit
Henrik Nuori

Henrik Nuori (28. helmikuuta 1155 - 11. kesäkuuta 1183) oli nimellisesti Englannin kuningas, Anjoun kreivi ja Normandian herttua. Hän oli toinen kuningas Henrik II:n ja Eleanoora Akvitanialaisen lapsista ja ensimmäinen ehdokas kruununperijäksi ensimmäisen lapsen Vilhelmin kuoltua lapsena. Lisänimen "Nuori" uskotaan johtuvan hänen ennenaikaisesta kuolemasta 28-vuotiaana vuonna 1183 tai asemasta Henrikin ensimmäisenä lapsena ja mahdollisena kruununperijänä, joka eli aikuisikään asti. Aikalaiset käyttivät sitä kuitenkin vain erottaakseen vallassa olevan Henrikin ja Henrik Nuoren, kuninkaan pojan. == Englannin kuningas == Henrik II:n valtakausi oli kamppailua kruunusta isän ja poikien välillä. Henrik Nuori kruunattiin Englannin kuninkaaksi 15-vuotiaana 14. kesäkuuta vuonna 1170, mutta käytännössä hän ei juuri hallinnut. Henrik Nuori meni naimisiin Marguerite de Francen (1158–1197) kanssa lapsena jo 1160 ja hänet kruunattiin toisen kerran kuninkaaksi elokuussa 1172 menetettyään sitä ennen kruunun isälleen. Marguerite oli Ludvig VII:n tytär tämän toisesta avioliitosta Constance de Castillen kanssa, joten heillä oli yhteisiä sisaruspuolia, Marie de France ja Alix de France. Pian Henrik menetti kruunun uudelleen. Huhtikuussa 1173 Henrik II:n pojat Henrik Nuori, Rikhard ja Geoffrey nousivat isäänsä vastaan kapinassa, joka kesti noin 18 kuukautta ja päättyi lopulta poikien antautumiseen. Juhana, pojista nuorin, oli tuolloin vasta noin kymmenvuotias. Juhana oli Henrik II:n suosikki kruununperijäksi, Rikhard oli taas äitinsä Eleanooran vaihtoehto. Geoffrey kuoli 27-vuotiaana jouduttuaan turnajaisissa hevosen tallomaksi elokuussa vuonna 1186. == Kuolema == Henrik Nuori kuoli 11. kesäkuuta vuonna 1183, 28 vuoden iässä ilmeisesti punatautiin. Luokka:Vuonna 1155 syntyneet Luokka:Vuonna 1183 kuolleet Luokka:Englannin Plantagenet-suvun kuninkaat Luokka:Normandian herttuat
İlhan Mansız

pienoiskuva|İlhan Mansız vuonna 2013. İlhan Mansız (s. 10. elokuuta 1975 Kempten Länsi-Saksa) on pelaajauransa jo lopettanut turkkilainen jalkapalloilija. Pelipaikaltaan hän oli hyökkääjä. == Seurajoukkueura == Uransa aikana Mansiz edusti 1. FC Kölniä, Gençlerbirliği SK:ta (39 ottelua, 2 maalia), SV Türk Gücü Müncheniä, Samsunsporia (89 ottelua, 26 maalia), Beşiktaş JK:ta (66 ottelua, 36 maalia), Vissel Kobea (3 ottelua), Hertha BSC:tä (1 ottelu) ja MKE Ankaragücüa (9 ottelua, 4 maalia). == Maajoukkueura == Turkin jalkapallomaajoukkueessa Mansız pelasi 21 ottelua vuosina 2001–2003 ja teki niissä seitsemän maalia. Hän oli mukana Turkin joukkueessa vuoden 2002 MM-kisoissa, jolloin hän oli tärkeässä roolissa tehtyään puolivälierässä Senegalia vastaan voittomaalin jatkoajalla ja voitokkaassa pronssiottelussa Etelä-Koreaa vastaan kaksi maalia. == Luistelu-ura == Pelaajauransa jälkeen Mansiz ryhtyi harrastamaan pariluistelua. Hän asetti tavoitteekseen päästä edustamaan Turkkia vuoden 2014 talviolympialaisiin ja tämän onnistuessa hänestä olisi tullut ensimmäinen urheilija, joka on kilpaillut sekä talviolympialaisissa että jalkapallon MM-kisoissa.Turkin MM-sankarin uskomaton valinta – aikoo olympialaisiin taitoluistelijana Luistelemaan Mansız oppi 33-vuotiaana osallistuttuaan luisteluaiheeseen televisio-ohjelmaan vuonna 2008. Ohjelman aikana hän rakastui opettajaansa Olga Bestandigovaan, jonka kanssa hän aloitti kilpailemisen vuonna 2013. Olympiapaikkaa ei tuolloin tullut, ja pari asetti uudeksi tavoitteekseen taitoluistelun EM-kisat Bratislavassa vuonna 2016Turkin MM-jalkapalloilija siirtyi pariluistelijaksi – oppi luistelemaan 33-vuotiaana! mutta sinnekään he eivät selvinneethttp://www.isuresults.com/bios/isufs00034514.htm. == Lähteet == Luokka:Turkkilaiset jalkapalloilijat Luokka:Vuonna 1975 syntyneet Luokka:Elävät henkilöt
Yrtti-iiso

Yrtti-iiso eli anisiiso (Agastache foeniculum) on iisojen sukuun kuuluva laji. Se on monivuotinen yrtti. Sen siemenet voidaan kylvää suoraan avomaalle tai sitä voidaan esikasvattaa. Esikasvatus aloitetaan huhtikuulla. Se säilyy hyvin kuivattuna. == Ulkonäkö ja koko == Kasvin korkeus vaihtelee 50–120 cm:n välillä. Lehdet sijaitsevat varressa vastakkain. Niiden reuna on sahalaitainen ja ne ovat pinnaltaan himmeitä. Kukinnot ovat väriltään violetteja. == Levinneisyys == Kasvi on kotoisin Pohjois-Amerikasta. Sitä viljellään laajalti Venäjällä ja jonkin verran muualla Euroopassa. == Elinympäristö == Yrtti-iiso viihtyy aurinkoisella paikalla kuohkeassa ja happamahkossa maassa. == Käyttö == Yrtti-iisoa käytetään yrttiteesekoituksiin. Myös yksinomaan yrtti-iisosta voidaan tehdä teetä. Sitä käytetään myös maustekasvina lähinnä jälkiruokiin, mutta joskus myös pääruokiin. Siitä voidaan käyttää sekä kukat että lehdet.http://luomu.fi/tietoverkko/wp- content/uploads/2012/02/Galambosi_B_yrtti-iiso_1_kehys.pdf == Lähteet == == Aiheesta muualla == * Laji.fi: Yrtti-iiso (Agastache foeniculum) * Kassu – Kasvien suomenkieliset nimet: Yrtti-iiso (Agastache foeniculum) * ITIS: Agastache foeniculum * United States Department of Agriculture (USDA): Agastache foeniculum * Dr. Duke's Phytochemical and Ethnobotanical Databases: Agastache foeniculum Luokka:Huulikukkaiskasvit
Rugbyn maailmanmestaruuskilpailut 2015

Vuoden 2015 rugbyn maailmanmestaruuskilpailut järjestettiin Englannissa 18. syyskuuta – 31. lokakuuta 2015. Ottelut pelattiin 12 eri stadionilla ympäri Englantia ja lisäksi kahdeksan ottelua pelattiin Walesin pääkaupungissa Cardiffissa sijaitsevalla Millennium Stadiumilla. Turnauksen loppuottelu järjestettiin Englannin rugbyn päästadionilla, Twickenham Stadiumilla Lontoossa. Maailmanmestaruuden voitti Uusi Seelanti, joka kukisti loppuottelussa Australian. ==Joukkueet== 12 joukkuetta pääsi suoraan lopputurnaukseen. Lisäksi 84 maata osallistui turnauksen karsintavaiheeseen, josta lopputurnaukseen eteni kahdeksan joukkuetta. Lohko A Lohko B Lohko C Lohko D Lohkojen kaksi parasta etenivät puolivälieriin. Niiden lisäksi myös kolmanneksi sijoittuneet saavat suoran paikan vuoden 2019 MM-kisoihin. == Alkulohkot == === Lohko A === – 35–11 – 54–9 – 28–13 – 25–28 – 65–3 – 23–13 – 13–33 – 47–15 – 15–6 – 60–3 Joukkue Ottelut Voitot Tasapelit Tappiot Tehdyt pisteet Päästetyt pisteet +/- Bonus- pisteet Pisteet 1\. 4 4 0 0 141 35 +106 1 17 2\. 4 3 0 1 111 62 +49 1 13 3\. 4 2 0 2 133 75 +58 3 11 4\. 4 1 0 3 84 101 −17 1 5 5\. 4 0 0 4 30 226 −196 0 0 === Lohko B === – 32–34 – 25–16 – 45–10 – 46–6 – 39–16 – 5–26 – 34–16 – 64–0 – 33–36 – 18–28 Joukkue Ottelut Voitot Tasapelit Tappiot Tehdyt pisteet Päästetyt pisteet +/- Bonus- pisteet Pisteet 1\. 4 3 0 1 176 56 +120 4 16 2\. 4 3 0 1 136 93 +43 2 14 3\. 4 3 0 1 98 100 −2 0 12 4\. 4 1 0 3 69 124 −55 2 6 5\. 4 0 0 4 50 156 −106 0 0 === Lohko C === – 10–17 – 26–16 – 58–14 – 54–9 – 35–21 – 43–10 – 45–16 – 16–17 – 47–9 – 64–19 Joukkue Ottelut Voitot Tasapelit Tappiot Tehdyt pisteet Päästetyt pisteet +/- Bonus- pisteet Pisteet 1\. 4 4 0 0 174 49 +125 3 19 2\. 4 3 0 1 179 70 +109 3 15 3\. 4 2 0 2 53 123 −70 0 8 4\. 4 1 0 3 70 130 −60 2 6 5\. 4 0 0 4 70 174 −104 1 1 === Lohko D === – 50–7 – 32–10 – 38–11 – 23–18 – 44–10 – 41–18 – 16–9 – 15–17 – 32–22 – 9–24 Joukkue Ottelut Voitot Tasapelit Tappiot Tehdyt pisteet Päästetyt pisteet +/- Bonus- pisteet Pisteet 1\. 4 4 0 0 134 35 +99 2 18 2\. 4 3 0 1 120 63 +57 2 14 3\. 4 2 0 2 74 88 −14 2 10 4\. 4 1 0 3 60 129 −69 0 4 5\. 4 0 0 4 58 131 −73 2 2 == Puolivälierät == – 23–19 – 62–13 – 20–43 – 35–34 == Välierät == – 18–20 – 15–29 == Pronssiottelu == – 24–13 == Loppuottelu == – 34–17 == Lähteet == *Tulokset rugbyworldcup.com *Sarjataulukot rugbyworldcup.com ===Viitteet=== == Aiheesta muualla == Luokka:Rugbyn maailmanmestaruuskilpailut Maailmanmestaruuskilpailut 2015 Luokka:Vuoden 2015 urheilu Luokka:Milton Keynes
Paholaisen kiireet

Paholaisen kiireet on Markku Ropposen vuonna 1993 ilmestynyt rikosromaani. Nuori mies surmaa itsepuolustukseksi kimppuunsa käyneen poliisimiehen. Samoihin aikoihin toisella puolella Suomea keski-ikäinen mies tappaa vahingossa vanhuksen, jonka kotiin hän oli mennyt ajettuaan kolarin autollaan. Molemmat alkavat pakoilla, ja myöhemmin heidän tiensä kohtaavat. Luokka:Suomalaiset rikosromaanit Luokka:Vuoden 1993 kirjat
Jadeveon Clowney

Jadeveon Clowney (s. 14. helmikuuta 1993 Rock Hill, Etelä-Carolina) on yhdysvaltalainen amerikkalaisen jalkapallon pelaaja, pelipaikaltaan puolustuksen ulompi linjamies. Hän pelaa NFL-liigan Seattle Seahawksissa, ja pelasi ennen ammattilaisuraansa yliopistojalkapalloa Etelä-Carolinan yliopiston joukkueessa. Clowney oli NFL:n varaustilaisuuden ensimmäinen varaus vuonna 2014. Jo ennen ykkösvaraustaan Clowney oli amatööristatuksestaan huolimatta Yhdysvaltain urheilupiireissä erittäin tunnettu hahmo. Hän on isokokoiseksi pelaajaksi äärimmäisen atleettinen ja nopea. ==Lähteet== Luokka:Yhdysvaltalaiset amerikkalaisen jalkapallon pelaajat Luokka:Vuonna 1993 syntyneet Luokka:Elävät henkilöt
Äänihuulihalvaus

Äänihuulihalvaus on toisen äänihuulen hermon halvaus, jossa ääni muttuu käheäksi ja heikoksi, kun toinen äänihuuli ei enää liiku. Halvauksen voi aiheuttaa virusinfektio, kasvain tai kirurginen toimenpide kilpirauhasen, kaulan tai rintaontelon alueella.. Tyypillisiä oireita ovat äänen hiljaisuus ja käheys, äänekäs hengitys, hengästyminen, ruoan ja juoman meneminen ”väärään kurkkuun” ja yskimisen tehottomuus. Halvausta tutkitaan katsomalla kurkkuun peilioptiikalla tai videostroboskoopilla ja tutkimalla kaulan aluetta tietokonetomografialla. Halvausta hoidetaan ääniterapialla ja joskus leikkauksella. == Lähteet == Luokka:Neurologiset sairaudet Luokka:Hengityselinten sairaudet
Severi Lassila

Severi Lassila (s. 6. toukokuuta 1993 Vimpeli) on suomalainen pesäpalloilija. Hän edustaa tällä hetkellä Superpesiksessä pelaavaa Vimpelin Vetoa. Ulkopelipaikaltaan Lassila on kolmospolttaja, ja hänen sisäpeliroolinsa on vaihtaja. == Saavutukset == === Pelaajana === * 3 SM-kultaa: 2016, 2017, 2022 * 5 SM-hopeaa: 2011, 2012, 2013, 2014, 2015, 2023 * 3 SM-pronssia: 2018, 2020, 2021 https://www.pesis.fi/pesis-info/historia/mitalistit/ * 7 Itä-Länsi- ottelua: 2015–2017, 2019, 2021, 2023, 2024https://www.superpesis.fi/uutiset/miesten-ita-lansi-valinnat-julki-roope- korhonen-palaa-arvo-otteluun-kotikentallaan/ https://www.superpesis.fi/ajankohtaista/yleisoaanestys-sai-valtavan-suosion- nelli-huotari-ja-joosua-ratto-ensikertalaisin ==Lähteet== == Aiheesta muualla == Luokka:Suomalaiset pesäpalloilijat Luokka:Vimpelin Vedon pelaajat Luokka:Vuonna 1993 syntyneet Luokka:Elävät henkilöt
Hilding

Hilding on miehen etunimi. Nimi on muinaisskandinaavista alkuperää, taistelua tarkoittavan sanan hildr johdannainen ja tarkoittaa taistelijaa. Suomessa nimi Hilding on vuoden 2019 loppuun mennessä annettu noin 1470 henkilölle. Hildingin nimipäivä on suomenruotsalaisen kalenterin mukaan 28. elokuuta. == Tunnettuja Hildingejä == * Hilding Carlsson, samannimisen ruotsalaisen teollisuusyrityksen perustaja * Hilding Ekelund, suomalainen arkkitehti * Hilding Hagberg, ruotsalainen toimittaja ja kommunistisen puolueen poliitikko * Hilding Hedengren, suomalainen jääkärieverstiluutnantti * Hilding Linnqvist, ruotsalainen taidemaalari * Hilding Nyström, suomalainen pankkimies ja muistelmakirjailija * Hilding Rosenberg, ruotsalainen säveltäjä, kapellimestari ja urkuri * Hilding Slätis, suomalais-ruotsalainen fyysikko == Lähteet == Luokka:Etunimet
Jiang Dingzhi

Jiang Dingzhi (; s. syyskuu 1954)News.xinhuanet.com: Jiang Dingzhi re-elected governor of Hainan on kiinalainen poliitikko. Hän on han-kiinalainen ja kotoisin Liyangista, Jiangsun maakunnasta. Hän liittyi Kiinan kommunistiseen puolueeseen vuonna 1978. Hän toimi Jiangsun varakuvernöörinä vuosina 2003–2011, ja tämän jälkeen hänestä tuli Hainanin kuvernööri. Vuonna 2012 Jiang valittiin puolueen 18. keskuskomitean jäseneksi.China Vitae: Jiang Dingzhi 蒋定之 == Lähteet == Luokka:Kiinalaiset poliitikot Luokka:Vuonna 1954 syntyneet Luokka:Elävät henkilöt